Lettre de Sarapion à Séléné
Material: papyrus
Place: Memphis (?)
Categories: Brief (privat)
Sarapion an Selene
Steuern
Aussaat
Schiffsreise
Σαραπίων  Σελήνηι τῆι 
ἀδελφῆι  χαίρειν. 
ἕως ἂν ἐπιγνῶ τὸ ἀσφαλὲς τοῦ πρά
γματος περὶ οὗ κατέπλευσα ἐπιμενῶ· 
ἐλπίζω δὲ θεῶν θελόντων ἐκ τῶν 
λαλουμένων διαφεύξεσθαι καὶ με
τὰ τὴν πεντεκαιδεκάτην ἀναπλεύ
σειν. μελησάτω σοι ὅπως ἀγορασθῇ 
τὰ κενώματα καὶ ὅπως τὰ παιδία 
περὶ τὴν ἰδιοσπορίαν ἡμῶν καὶ τοὺς 
γεωργοὺς ἐπιμελῶς ἀναστραφῶσιν, 
μάλιστα δὲ περὶ τοὺς ἐν Ὑφαντῶνι, ὅ
πως μὴ δίκας λέγωμεν. οὕτως δὲ 
ἠμελήσατε ἡμῶν ὡς 
ἀνειρημέ
νων τὸ ἀναβολικὸν καὶ ἐχόντων ἐκ 
τούτου εἰς ἡμᾶς δαπανῆσαι.  ἐχρη
σάμεθα οὖν παρὰ φίλων· [ἐ]κ γὰρ ὧν 
ἔπεμψας δραχμῶν διακοσίων  διὰ 
Ἡλιοδώρου ἀνηλώθησαν εἰς τέλη 
καὶ ναῦλα ἀνάπλου καὶ κατάπλου  πδ. 
ἐπέμψαμεν δʼ ὑμῖν ἐπιστολὰς πολ
λὰς καὶ διὰ τοῦ δούλου δὲ Σαραπίωνος 
καὶ διὰ τοῦ υἱοῦ τοῦ βασιλικοῦ. 
 ἔρρωσο Σελήνη ἀδελφή
Σελήνηι ἀδελφῆι ἀπὸ Σαραπίωνος